13/05/2014 | Administración LocalMunicipal
Oleiros
Urbanismo
Notificación Resolución nº 344/14 afectados con paradoiro descoñecido Plan Parcial SUD-2. Expte. FG nº 587

Tras terse intentado a notificación persoal e ignorándose o paradoiro actual dos titulares catastrais seguintes afectados pola tramitación do Plan Parcial do Sector SUD-2 “XENTIÑA”, en Maianca: Así como de posibles titulares descoñecidos, pola presente notifícase, de conformidade co establecido no art.59.4 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, o acordo do teor literal seguinte: Na Casa Consistorial de Oleiros, a trinta de xaneiro de dous mil catorce, o Sr. Alcalde-Presidente, DON ÁNGEL GARCÍA SEOANE, dita a seguinte RESOLUCIÓN: RESULTANDO que se emitiu informe pola Coordinadora de Servizos Urbanísticos en data 28.01.14, do teor literal seguinte: “O Presidente da Asociación de Propietarios do SUD-2 “Xentiña” presenta o 12.12.2013 nº 16886 documento para a aprobación inicial do Plan Parcial Sector SUD-2, XENTIÑA, Oleiros. As determinacións urbanísticas do sector son as seguintes: O reparto de usos previsto polo Plan Xeral é o seguinte: Vivenda colectiva de protección: 40%. Vivenda unifamiliar 60%. Polo tanto a porcentaxe de cada uso referido ao 100% será: O 29.10.2012 por Resolución 4610/2012, deuse inicio ao trámite ambiental dando conformidade ao Documento de Inicio e comunicándoo ao órgano ambiental da Xunta de Galicia. Con data 20.12.2012 o órgano ambiental remitiu a decisión sobre a NON necesidade de sometemento a avaliación ambiental estratéxica. DOG nº 5 de 08.01.2013. O documento foi informado favorablemente polo inspector de infraestruturas do Concello de Oleiros o día 23.1.14 e tamén favorablemente por SERGESCO empresa que presta o servizo de subministro de auga no Municipio de Oleiros. Polo arquitecto municipal emitiuse informe o día 23.1.2014 no que o documento presentado con data decembro de 2013 e nº de rexistro 16886: Cumpre co contido documental esixido polos artigos 64 e 65 da Lei 9/2002. Cumpre coas obrigas derivadas do convenio urbanístico asinado con data 4 de outubro de 2004. (A aportación económica para construción de equipamentos materializarase coa aprobación definitiva do proxecto de equidistribución). Cumpre coas determinacións fixadas polo Plan Xeral. Cumpre coas reservas de dotacións do artigo 47 da Lei 9/2002. Cumpre coa normativa autonómica e estatal de accesibilidade e supresión de barreiras arquitectónicas. Xustificase o cumprimento do decreto 29/2010, do 4 de marzo, polo que se aproban as Normas de Habitabilidade de Vivendas de Galicia. Xustifícase o cumprimento das directrices de ordenación territorial, incorporando Análise de Compatibilidade Estratéxica (ACE). Xustificación de adaptación ás determinacións do Plan de Ordenación do Litoral (POL). A disposición final primeira do Real Decreto 297/2013 de 26 de abril (publicado no BOE de 17.05.2013) modifica a disposición final segunda do Real Decreto 2591/98 de 4 de decembro sobre ordenación dos aeroportos de interese xeral e súa zona de servizo que obriga a remitir ao Ministerio de Fomento os proxectos de plans ou instrumentos de ordenación urbanística ou territorial así como súas revisións ou modificacións incluído o planeamento de desenvolvemento (apartado 5 da disposición final segunda), o cal cumprimentouse o día 07.11.2013 nº saida 10228. A fin de axilizar a tramitación do Plan Parcial, simultaneanse os prazos para informar as servidumes aeronáuticas cos de exposición pública e audiencia aos interesados, sen prexuízo que para a aprobación definitiva do documento deba estar incorporado no expediente o informe favorable da Dirección General de Aviación Civil. Á vista do contido do Plan Parcial resulta que en canto a informes sectoriais procede solicitar informe da Dirección Xeral de Infraestruturas, Subdirección Xeral de Planificación e Programación da Consellería de Medio Ambiente, Territorio e Infraestruturas, ao afectar ás estradas da Xunta de Galicia. O artigo 23 nº 2, 3 e 4 da Lei 8/2013 de estradas de Galicia, establece sobre a coordinación co planeamento urbanístico: 2. En los supuestos de redacción, revisión o modificación de instrumentos de planeamiento que afecten a las carreteras existentes o las actuaciones previstas en los planes de carreteras vigentes, el ayuntamiento remitirá, con anterioridad a su aprobación inicial, el correspondiente documento a las administraciones titulares de las carreteras afectadas para que emitan informe sobre éste en el plazo de un mes, con carácter vinculante.3. En los tramos urbanos de las carreteras, el instrumento de planeamiento urbanístico determinará la alineación de edificación, que podrá fijarse, de manera motivada, a una distancia inferior a la que prevé la presente ley con carácter general para la línea límite de edificación de las carreteras, valorando la existencia de edificaciones continuadas preexistentes, así como la concurrencia de razones técnicas, socioeconómicas o de orografía del terreno que puedan aconsejar la reducción.4. Cuando, con motivo de la redacción, revisión o modificación de instrumentos de planeamiento pasen a clasificarse como urbanizables terrenos adyacentes a las carreteras, se destinarán al sistema general viario, incluyéndolos como parte del sector de suelo urbanizable, los terrenos comprendidos entre la línea exterior de la zona de dominio público y la línea límite de edificación. En el instrumento de planeamiento se preverá la obtención de esos terrenos por parte de la administración titular de la carretera mediante cesión obligatoria u ocupación directa, en los términos previstos en la legislación autonómica en materia de ordenación urbanística.” Se ben a Lei 8/2013 de 28 de xuño, de estradas de Galicia, establece que nos supostos de redacción, revisión ou modificación de instrumentos de planeamento que afecten ás estradas existentes ou as actuacións previstas nos plans de estradas vixentes, o concello remitirá, con anterioridade a súa aprobación inicial, o correspondente documento ás administracións titulares das estradas afectadas para que emitan informe sobre éste no prazo dun mes, con carácter vinculante. O art.86.1. b) da Lei 9/2002 permite realizar o trámite de solicitude de informe á administración sectorial unha vez aprobado inicialmente o plan parcial, de aí que en opinión da que informa o que deba emitirse antes ou despois da aprobación inicial é baladí: trátase de armonizar normativa e axilizar o procedemento administrativo de aprobación do instrumento de planeamento sabendo que non poderá aprobarse definitivamente o Plan Parcial en canto non se obteña o informe favorable, previo e vinculante do ente titular da estrada. O art.74 da Lei 9/2002, de 30 de decembro, de ordenación urbanística e protección do medio rural de Galicia, regula os plans de iniciativa particular, establecendo que deberán determinar a obriga de conservación da urbanización, expresando se correrá a cargo do municipio, dos futuros propietarios das parcelas ou dos promotores da urbanización. O apartado 5.1 da Memoria do Plan Parcial establece que “la conservación de la urbanización correrá por cuenta del Municipio” o cal é inexacto posto que o art.86 “Conservación da urbanización durante o proceso de edificación dos soares” establece que: “De conformidade co establecido no artígo 110.6 da Lei 9/2002 os propietarios dos soares resultantes da execución da urbanización, tanto en solo urbano non consolidado como en solo urbanizable deberán constituirse en entidade urbanística de conservación. Deberá estar constituida antes da recepción das obras e estará integrada polos titulares dos soares resultantes u/ou promotores da edificación. Ten por obxecto responder dos desperfectos ocasionados ás infraestruturas e viais, no proceso de edificación dos soares. Por tanto non poderán disolverse en tanto non estiveran completamente edificados os soares. De aí que os promotores das vivendas non poderán transmitir dita obriga aos adquirentes das mesmas.” En consecuencia deberá procederse á corrección do apartado 5.1. da Memoria. Respecto ao procedemento o artigo 86 da Lei 9/2002 sobre tramitación de planeamento de desenvolvemento dispón: 1. A tramitación dos plans parciais, plans especiais e plans de sectorización axustarase ao seguinte procedemento: · a) O órgano municipal competente procederá a súa aprobación inicial e o someterá a información pública como mínimo durante un mes e como máximo durante dous meses, mediante anuncio que se publicará no Diario Oficial de Galicia e en dous dos xornais de maior difusión na provincia. Simultáneamente notificarase individualmente a tódalas persoas propietarias dos terreos afectados. A estes efectos, únicamente será obrigatoria a notificación ás persoas titulares que figuren no catastro, debendo figurar a relación na documentación do plan. · b) Durante o mesmo tempo en que se realiza o trámite de información pública, a administración municipal deberá recabar das administracións públicas competentes os informes sectoriais que resulten preceptivos, que haberán de ser emitidos no prazo máximo dun mes, salvo que a lexislación sectorial sinale outro prazo. · c) Os servizos técnicos e xurídicos municipais deberán emitir informe respecto á conformidade do plan coa lexislación vixente e a calidade técnica da ordenación proxectada. Considerando que o art.21.1. J) da Lei de Bases de Réxime Local establece a competencia do Alcalde para “las aprobaciones de los instrumentos de planeamiento de desarrollo del planeamiento general no expresamente atribuidas al Pleno, así como la de los instrumentos de gestión urbanística y de los proyectos de urbanización”, procede que se dite resolución.” Por todo o que, en uso das facultades atribuídas pola lei, RESOLVO: PRIMEIRO.- Aprobar inicialmente o PLAN PARCIAL DO SECTOR SUD-2 “XENTIÑA” (documento rexistro entrada 16886 de 12.12.2013), que comprende: Memoria, Normativa, Plan de Etapas, Estudo Económico, Memoria de Sostinibilidade Económica, Estudo de Sostenibilidade Ambiental, Impacto Territorial e Paisaxístico e Planos (de información, de ordenación, instalacións e servidumes aeronáuticas) coa seguinte condición: 1. O apartado 5.1 da Memoria debe corrixirse recollendo, en aplicación do artigo 118 da LOUG e 86 da ordenanza para obras de urbanización e recepción das mesmas, aprobada polo Pleno de 27.12.2007, que a conservación das obras de urbanización corresponderá aos propietarios dos soares constituídos en entidades urbanísticas de conservación co obxeto de responder dos desperfectos ocasionados ás infraestruturas e viais, no proceso de edificación dos soares. SEGUNDO.- Someter o expediente ao trámite de información pública durante o prazo dun mes mediante anuncio que se publicará no Diario Oficial de Galicia e en dous xornais de maior difusión na provincia. TERCEIRO.- Notificar aos titulares catastrais das parcelas do ámbito do plan parcial e tamén do sistema xeral adscrito na parte correspondente á aportación do SUD-2. CUARTO.- Notificar ao promotor: Asociación de propietarios do sector SUD-2. QUINTO.- Solicitar informes sectoriais: - Da Dirección Xeral de Infraestruturas, Subdirección Xeral de Planificación e Programación da Consellería de Medio Ambiente, Territorio e Infraestruturas, ao afectar á estrada autonómica AC-163. - Informe da Deputación Provincial en relación coa estrada CP-5815. - Informe de Augas de Galicia en relación coa zona de policía e de servidume do Río Xentiña. Advertir que os informes deberan ser emitidos no prazo de 1 mes coa advertencia que de conformidade co art.83.2. da Lei 30/92 de 26 de novembro, se poderá proseguir coa tramitación do expediente e que o informe emitido fóra de prazo poderá non ser tido en conta ao adoptar a correspondente resolución (Sentenza TS Sala 3ª de 24.11.2011).” Oleiros, 29 de abril de 2014. O Alcalde-Presidente, Asdo.: Ángel García Seoane.